---
title: "Manglende varme"
date: "2026-02-16"
created: "2025-11-14"
---

Hvis dit varmeanlæg ikke fungerer, er det ikke nødvendigvis fjernvarmeværket, der er årsagen.

Start derfor med at tjekke vores hjemmeside for driftsforstyrrelser i dit område.
Hvis der ikke er registreret nogen forstyrrelser, er problemet sandsynligvis i dit eget anlæg.
Som ejer eller bruger af fjernvarmen er det dit ansvar at få fejlen udbedret.

De mest almindelige årsager til fejl skyldes manglende service på anlægget.
Noget kan du selv klare, men du kan også vælge at få hjælp af en VVS-installatør.

**1. Luft i anlægget**

- Udluft radiatorerne
- Har du et indirekte anlæg, skal du også efterfylde med vand
- Udluft eventuelt flere gange med 1–2 timers mellemrum
De fleste kan klare dette selv – ellers kan en VVS-installatør vise dig, hvordan du gør første gang

**2. Snavssamleren skal renses**

- Rens snavssamleren mindst hvert andet år
- Du kan finde instruktioner og videoer online
- Husk: Der løber vand ud under rensningen - luk de rigtige ventiler og hav spand, klude og nye pakninger klar
Er du usikker, så kontakt en VVS-installatør

 **3.** **Radiatorventilen har sat sig fast**

- Åbn termostaten helt og bank forsigtigt på messingventilen
- Hjælper det ikke, så tag termostathovedet af og bank let igen, indtil stiften bevæger sig
- Sæt termostathovedet på igen
Dette sker ofte ved enkelte radiatorer, især ved starten af fyringssæsonen

Hvis ovenstående ikke løser problemet, kan fejlen skyldes f.eks. trykdifferensregulatoren eller reguleringstermostaterne.
Kontakt en VVS-installatør for at finde og udbedre fejlen.
